Buyuk Britaniyada aktyor Piter Von 93 yoshida olamdan o‘tdi. U “Taxtlar o‘yini” serialidagi Eymon Targariyen obrazi bilan tanilgan edi. Bu haqda Sky News xabar bermoqda. Vonning agenti ma’lum qilishicha, aktyor yaqinlari orasida hayotdan ko‘z yumgan. Piter Von britan filmlarida ikkinchi roli bilan mashhur. U o‘zining ijodiy faoliyatini 1956 yildan boshlagan va 70dan ziyod kartinada suratga tushgan.